
РЕПУБЛИКА СРБИЈА

КОМИСИЈА ЗА АКРЕДИТАЦИЈУ И ПРОВЕРУ КВАЛИТЕТА

Број: 612-00-01249/2013-04
30.05.2014. године
Б е о г р а д
	


На основу члана 14 став 1 тачка 7) и члана 16 Закона о високом образовању („Службени гласник РС” број 76/05, 100/07, 97/08, 44/10) и члана 10 Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08), Комисија за акредитацију и проверу квалитета на седници одржаној 30.05.2014. године, донела је

О Д Л У К У

о акредитацији студијског програма
Утврђује се да ЕКОНОМСКИ ФАКУЛТЕТ УНИВЕРЗИТЕТА У КРАГУЈЕВЦУ са седиштем у  DOCVARIABLE ConvertString(Adresa,1,5) \* MERGEFORMAT Улици Ђуре Пуцара Старог 3, Крагујевац, ПИБ:  DOCVARIABLE PIB \* MERGEFORMAT 101578837, Матични број: 07151322,  испуњава прописане стандарде за акредитацију студијског програма основних академских студија – ПОСЛОВНА ЕКОНОМИЈА И МЕНАЏМЕНТ у оквиру поља друштвено-хуманистичких наука, област економске науке и то за 350 студената у седишту (по модулима Рачуноводство и пословне финансије 130, Маркетинг 90, Менаџмент 80, Туризам и хотелијерство 50).
О утврђеној акредитацији из става 1. ове одлуке Комисија за акредитацију и проверу квалитета издаје Уверење. 

О б р а з л о ж е њ е
Високошколскa установа ЕКОНОМСКИ ФАКУЛТЕТ УНИВЕРЗИТЕТА У КРАГУЈЕВЦУ са седиштем у  DOCVARIABLE ConvertString(Adresa,1,5) \* MERGEFORMAT Улици Ђуре Пуцара Старог 3, Крагујевац, је дана 01.07.2014. године поднела захтев за акредитацију студијског програма основних академских студија – ПОСЛОВНА ЕКОНОМИЈА И МЕНАЏМЕНТ у оквиру поља друштвено-хуманистичких наука под бројем 612-00-01249/2013-04.  
Уз захтев за акредитацију, достављена је документација која је прописана чланом 4 Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08).

 На основу чл. 6 и 7 Правилника о стандардима и поступку за акредитацију високошколских установа и студијских програма, Комисија за акредитацију и проверу квалитета образовала је поткомисију ради утврђивања чињеница од значаја за доношење одлуке о захтеву за акредитацију и одредила рецензенте.

Извештај рецензената о извршеној анализи достављене документације са оценом, извештај поткомисије, који садржи и оцену, сачињен након спроведеног непосредног увида у рад високошколске установе ЕКОНОМСКИ ФАКУЛТЕТ УНИВЕРЗИТЕТА У КРАГУЈЕВЦУ, и предлог одлуке достављени су Комисији за акредитацију и проверу квалитета.  
За студијски програм су јасно предвиђени ЕСПБ бодови за све предмете на свим модулима и укупно (240). Недвосмислено и јасно је наведено да студијски програм Пословна економија и менаџмент обезбеђује компетенције које студентима омогућавају укључивање у праксу, као и наставак образовања и усавршавања на мастер академским студијама. Програм континуирано прати савремена достигнућа у области пословне економије и менаџмента. Сврха је релативно добро формулисана као стицање знања и вештина потребних за обављање професионалних менаџерских задатака и наставак образовања и стручног усавршавања. Циљеви су јасно формулисани. Факултет је јасно је нагласио да је циљ студијског програма да студентима пружи одређене компетенције за обављање економских и аналитичких послова у предузећима, профитним и непрофитним организацијама, државним органима и институцијама, у националним и међународним оквирима, што указује на опште и специфичне способности које студенти стичу савладавањем програма.
За сваки од четири модула: Рачуноводство и пословне финансије, Маркетинг, Менаџмент и Туризам и хотелијерство, наведено је за шта ће студенти који заврше неки од модула бити оспособљени. Наведени су поступци и процеси истраживања и примене знања у пракси. Структура курикулума обухвата распоред предмета. Јасно је наведено колико предмета по години је обавезно а колико предмета се бира из понуђених изборних предмета. У сваком семестру је предвиђено по четири наставна предмета. Увидом у Књигу предмета уочава се да ниједан предмет нема услов, али да сваки предмет има дефинисан број ЕСПБ, циљ, исход и садржај предмет. У табели 5.2. јасно су приказани називи предмета (62) за сва четири модула која указују на адекватно заступљене и правилно распоређене групе предмета који омогућавају студентима стицање адекватних компетенција.

У оквиру студијског програма Пословна економија и менаџмент постоје четири модула: М01- Рачуноводство и пословне финансије, М02-Маркетинг, М03 – Менаџмент и М04 – Туризам и хотелијерство. Тиме је постигнута целовитост и свеобухватност програма јер пружа најновија стручна сазнања из области пословне економије, рачуноводства, пословних финансија, менаџмента, маркетинга, туризма и хотелијерства у наведеним областима. Програм је усаглашен са другим студијским програмима основних академских студија на Економском факултету у Крагујевцу. Студијски програм је упоредив са сличним програмима на са нашим иностраним високошколским установама, а посебно у оквиру европског образовног простора.

Предвиђени број студената за упис на основним академским студијама, студијски програм Пословна економија и менаџмент је 350 студената, и то по модулима: Рачуноводство и пословне финансије 130, Маркетинг 90, Менаџмент 80, Туризам и хотелијерство 50. Број студената је усклађен са кадровским, просторним и техничко-технолошким могућностима Факултета. У прву годину студија првог степена које реализује Универзитет, односно факултет може да се упише лице које има средње образовање у четворогодишњем трајању. Редослед кандидата за упис у прву годину утврђује се на основу општег успеха постигнутог у средњем образовању и резултата постигнутих на пријемном испиту.

У Књизи предмета јасно је дефинисано колико који предмет носи максимално ЕСПБ бодова. Оцена представља збир поена остварених током активности на предавањима и вежбама и на завршном испиту. Предиспитне обавезе учествују са најмање 30, а највише 70 поена што значи да испуњавањем предиспитних обавеза и полагањем испита, студент може остварити највише 100 поена, а оцена и број остварених ЕСПБ се уписује у индекс. Увидом у Књигу предмета може се видети да је јасно дефинисан тачан број ЕСПБ бодова за сваки предмет. Тачно је дефинисано колико ЕСПБ доносе предиспитне обавезе (активности у току предавања, практична настава, колоквијуми и семинарски радови) а колико усмени и/или писани испит, према оптерећењу студената. Успешност студената у савлађивању одређеног предмета континуирано се прати током наставе и изражава поенима. Предвиђено је да студент стиче поене на предмету кроз рад у настави, испуњавањем предиспитних обавеза и полагањем испита.

Укупан број наставника на овом студијском програму, према Извештају о параметрима, је довољан да се програм реализује. Ангажовање по појединачном наставнику није веће од 12 часова активне часове недељно. Од укупно 51 ангажованих наставника  само 3 наставника нису ангажована са 100% радног времена у установи. Релативно учешће наставника са пуним радним временом (са 100%) је 93,80% (Електронски образац). Од укупно 51 наставника ангажованих на овом студијском програму, према 9.2 Књига наставника ангажованих на студијском програму, 49 запослених се налази у звању редовног професора или ванредног професора или доцента, односно има стечено научно звање доктора наука, што је више од 50%. Просечно оптерећење сарадника је 6,90 (електронски образац ОАСП). Према извештају о параметрима потребан број сарадника је 31,27. На овом студијском програму ангажовано је 32 сарадника са пуним радним временом и 1 сарадника са непотпуним радним временом. Величина група одговара захтевима из Допуне стандарда за акредитацију студијског програма.

Установи се скреће пажња на чињеницу да је према електронском обрасцу просечно оптерећење сарадника Чупић Милана је 17 часова, а за Радаковић Катарину 16 часова.

Факултет поседује укупно бруто површину од 7.502,57 м2. Ако се узме у обзир податак из Табеле 7.1, која даје детаљан број студената уписаних по годинама студија за четири године, укупно 1246 студената, долази се до податка да је обезбеђен одговарајући простор за извођење наставе од око 6м2 бруто простора по студенту. Установа обезбедила 2 амфитеатра, 4 слушаонице, 8 учионица; библиотеку која се састоји од канцеларије и читаонице, што је у складу са потребама образовног процеса овог поља. Факултет располаже одговарајућим радним простором и опремом за наставнике и сараднике. Обезбеђена је адекватна техничка опрема за савремено извођење наставе. Постоје добри библиотечки ресурси и други релевантни домаћи и страни извори за извођење студијског програма. Факултет је обезбедио одговарајућу уџбеничку литературу, учила и помоћна наставна средства а она су расположива у адекватном броју и времену да се обезбеди нормално одвијање наставног процеса.

.Квалитет студијског програма се редовно прати кроз периодичну спољашњу и унутрашњу проверу квалитета. Самовредновање се спроводи, на начин и по поступку прописаним Стратегијом обезбеђења квалитета коју усваја Савет Факултета и која је доступна јавности. Факултет у поступку самовредновања и оцене квалитета својих студијских програма, наставе и услова рада, организује и спроводи анкетирање студената након завршетка наставе у сваком семестру. У контроли квалитета је обезбеђена активна и квалитетна улога студената јер су од 16 чланова комисије три студента.
Kомисија за акредитацију и проверу квалитета утврдила је да високошколска установа  DOCVARIABLE ConvertString(UstanovaNaziv,1,5) \* MERGEFORMAT ЕКОНОМСКИ ФАКУЛТЕТ УНИВЕРЗИТЕТА У КРАГУЈЕВЦУ, за студијски програм основних академских студија – ПОСЛОВНА ЕКОНОМИЈА И МЕНАЏМЕНТ у оквиру поља друштвено-хуманистичких наука испуњава стандарде у погледу квалитета студијског програма прописане Правилником о стандардима и поступку за акредитацију високошколских установа и студијских програма. 
Имајући у виду да је високошколска установа испунила стандарде за акредитацију студијског програма прописане Правилником о стандардима и поступку за акредитацију високошколских установа и студијских програма, одлучено је као у диспозитиву. 

Упутство о правном средству: Против ове одлуке може се изјавити жалба Националном савету за високо образовање у року од 30 дана од дана пријема.

КОМИСИЈА ЗА АКРЕДИТАЦИЈУ И 

ПРОВЕРУ КВАЛИТЕТА

У В Е Р Е Њ Е
О АКРЕДИТАЦИЈИ студијског програма
ЕКОНОМСКИ ФАКУЛТЕТ УНИВЕРЗИТЕТА У КРАГУЈЕВЦУ са седиштем у  DOCVARIABLE ConvertString(Adresa,1,5) \* MERGEFORMAT Улици Ђуре Пуцара Старог 3, Крагујевац, ПИБ:  DOCVARIABLE PIB \* MERGEFORMAT 101578837, Матични број: 07151322, испуниo је стандарде прописане Правилником о стандардима и поступку за акредитацију високошколских установа и студијских програма („Службени гласник РС“ број 106/06, 112/08) за акредитацију студијског програма основних академских студија – ПОСЛОВНА ЕКОНОМИЈА И МЕНАЏМЕНТ у оквиру поља друштвено-хуманистичких наука и то за 350 студената у седишту (по модулима Рачуноводство и пословне финансије 130, Маркетинг 90, Менаџмент 80, Туризам и хотелијерство 50).
Ово уверење издаје се на основу члана 16 став 5 тачка 1) Закона о високом образовању („Службени гласник РС“ број 76/05, 100/07, 97/08, 44/10).

Београд, 30.05.2014. године

